Държавен вестник, бр. 15, 2010 г., стр. 37

БРОЙ  15	
Д Ъ Р Ж А В Е Н  В Е С Т Н И К 	
СТР.  37  
14. „Медицински и здравни услуги“ са услуги, 
оказани от лица със специална професионална 
квалификация в сферата на здравеопазването 
на пациенти при оценка, поддържане или въз­
становяване състоянието на тяхното здраве, 
независимо дали са публични или частни и 
дали са предоставени чрез лечебно или здравно 
заведение.
15. „Аудиовизуална услуга“ е услуга, чиято 
основна цел е предоставяне на подвижни кар­
тини със или без звук, включително телевизия и 
излъчване на филми в киносалони, независимо 
от начина на производство, разпространение 
и предаване, включително и радиоизлъчване.
16. „Хазартна дейност“ е всяка услуга, която 
включва правенето на залози с материална 
стойност в игри на късмета, включително лота­
рии, карти за триене, залагане, бинго, хазартни 
услуги, предлагани в казина или лицензирани 
обекти, и хазартни услуги, управлявани от или 
в полза на благотворителни фондации или 
организации с нестопанска цел.
17. „Социална услуга“ е дейност, която под­
помага и разширява възможностите на лицата 
да водят самостоятелен начин на живот и се 
извършва в специализирани институции и в 
Общността.
18. „Услуги за сигурност, предоставяни от 
частни лица“ ca услуги за надзор на имущество 
и помещения, защита на лица (телохранители), 
патрули за сигурност или наблюдение на сгради, 
както и депозиране, съхраняване в сейф, превоз 
и разпределяне на пари в брой и ценности, с 
изключение на услуги по продажба, доставка, 
монтиране и поддръжка на технически устрой­
ства за сигурност.
19. „Регулирана професия“ е дейност или 
съвкупност от дейности, включена в Списъка 
на регулираните професии в Република Бълга­
рия, която е от обществена значимост и/или е 
от съществено значение за живота и здравето 
на хората и правото за упражняване на която 
е определено чрез законови, подзаконови или 
административни разпоредби, за притежаването 
на специфична професионална квалификация, 
правоспособност или членство в професионал­
на организация, работеща за поддържане на 
високо равнище в съответната професионална 
област, за осъществяването на което е получила 
специфично признаване от държавата.
20. „Изискване“ e всяко задължение, за­
брана, условие или ограничение, предвидено 
в нормативен или административен акт, както 
и в правила на професионални организации и 
сдружения. Правила, залегнали в колективни 
трудови договори, сключени от социалните 
партньори, не се разглеждат като изисквания.
21. „Информационна система на вътрешния 
пазар“ е електронна многоезична информа­
ционна система за взаимопомощ и обмен на 
информация между компетентните органи на 
държавите членки.
22. „Обществен интерес“ са основания, 
признати като такива в практиката на Съда на 
Европейския съюз, включително обществен ред, 
обществена сигурност, обществена безопасност, 
обществено здраве, запазване на финансовата 
стабилност на системата на общественото оси­
гуряване, защита на потребители, получатели 
на услуги и работници, добросъвестност на 
търговските сделки, борба с измамите, опазва­
не на околната среда, здравето на животните, 
интелектуалната собственост, опазване на наци­
оналното историческо и културно наследство, 
цели на социалната и културната политика.
23. „Търговско съобщение“ e всяка форма 
на комуникация, предназначена да популяри­
зира, пряко или косвено, стоки, услуги или 
репутация на предприятие, организация или 
лице, занимаващо се с търговска, промишлена 
или занаятчийска дейност или практикуващо 
регулирана професия. Не се смята за търговско 
съобщение информация, позволяваща пряк 
достъп до дейността на предприятие, органи­
зация или лице, като домейн или електронен 
адрес, както и информация, която е събрана 
по независим начин.
24. „Пряк и специфичен риск“ e риск, про­
изтичащ непосредствено от предоставянето на 
услугата.
25. „Здраве и безопасност“ e риск за здра­
вето и безопасността на получателя или на 
трето лице, включително смърт или сериозно 
травматично или нетравматично увреждане.
26. „Финансова сигурност“ e предотвратя­
ването на значителни парични загуби или на 
стойност на собствеността по отношение на 
получателя.
27. „Застраховка за професионална отговор­
ност“ e сключването на договор за застраховка 
за сметка на доставчика по отношение на 
потенциалната му отговорност, произтичаща 
от предоставянето на услугата, спрямо полу­
чателите и където това е приложимо – спрямо 
трети лица.
28. „Нотифициране“ е предоставяне на 
информация относно приемането на актове, 
с които се въвеждат мерки на национално 
ниво, необходими за изпълнение и прилагане 
на директивите на Европейския съюз.
29. „Повторно нарушение“ е нарушението, 
извършено в едногодишен срок от влизането 
в сила на наказателното постановление, с ко­
ето нарушителят е наказан за същото по вид 
нарушение.
§ 2. (1) Компетентните органи уведомяват 
министъра на икономиката, енергетиката и 
туризма за всички нови нормативни актове, 
които въвеждат изисквания към доставчиците 
на услуги, свързани с достъпа до услуги или 
упражняването на дейност по предоставяне 
на услуги. 
(2) За уведомяването по ал. 1 компетентните 
органи изготвят доклад с информация за: